Eingabe von Landbesitzern an den Epistrategen wegen einer Nachlässigkeit bezüglich Bewässerungsanlagen
Material: papyrus
Place: Arsinoites
Categories: Eingabe
Nachlässigkeit bezüglich Bewässerungsanlagen
Holz nicht geliefert
Aussaat noch nicht möglich.
Ἀντωνίωι Κολωνιανῶι τῶι 
κρατίστωι ἐπιστρατωι 
παρὰ Γελλίου Σερήνου καὶ Γεμέλλου Ὡρίωνος καὶ τῶν 
λοιπῶν γεούχων καὶ δημοσίων γεωργῶν κώμης 
Κερκεσούχων. πρὸ τῶν ὅλων, ἐπιτρόπων μέγιστε, 
οἱ κατὰ κερὸν ἡγεμόνες τὴν πρόνοιαν ποιούμενοι τῆς 
γῆς γράφουσι περὶ τῆς τῶν χωμάτων καὶ διωρύχων 
τὴν ἀπεργασίαν γίνεσθαι. καὶ ἡμῖς βουλόμενοι ὡς 
καὶ ἀεὶ προθυμότατα συντελῖν τὰ ἀνήκοντα τῇ γῇ 
ἔργα, οἱ οὖν κατασπορηες τῆς Ἀργαίτιδος φιάλης τ[ο]ῦ 
ἐνεστῶτος ιθ  οὐκ οἶδʼ ὅπως ἤτοι κατʼ ἀμελίαν 
οὐ παρήνεγκαν τὰ καθʼ ἔτος παραφερόμενα διὰ 
αὐτῶν ξύλα καὶ ὕλην εἰς ἀνοικοδομὴν φρυγα
νικοῦ ἐμβλήματος περὶ τὴν αὐτὴν κώμην κα
λουμένου Κορμοῦ οὐδὲ τὴν ἀπεργασίαν ἐποίη
σαν οὐδέν,  ὡς εἰ ....ου ὑπονοίας ..........γυλ τοῦ διωροχας τὴν διαφορὰν ποιῆσαι.  τῆς γῆς κινδυνευούσης διὰ τοῦτο 
ἀβροχῆσαι καὶ τὸ ἱερώτατον ταμῖον βλάψαι 
τὰ ὑπὲρ τούτων μετρούμενα δημόσια οὐκ ἐν 
ὀλίγαις μυριάσι ὄντα, τοῦ ἱερωτάτου Νίλου προ
θυμότατα ἑαυτὸν ἐπʼ ἀγαθοῖς ἡμῖν ἐπινενευ
κοτα, ἀξιοῦμεν ἐὰν σου τῇ εὐμενεστάτῃ τύχῃ 
δόξῃ κελεῦσαι διὰ τῆς σῆς εὐτονίας τὸ ἔργ[ο]ν 
γενέσθαι  καὶ δυνηθῆναι ἡμᾶς τὴν ἐπʼ ἀγαθοῖς 
ἐσομένην κατασπορὰν ἀμέμπτω[ς ε]πὶ τὸ πλέ
ον αὐξῆσαι καὶ τῷ ἱερωτάτῳ ταμίῳ μηδὲν 
παραπολέσθαι.